บาทแข็งค่า เปิดตลาด 34.17 บาทต่อดอลลาร์
เงินบาทเปิดตลาด 34.17 บาทต่อดอลลาร์ แข็งค่าตามภูมิภาคหลังดอลลาร์อ่อนค่า จับตาทิศทาง Flow
27 พ.ค. 2565

เมื่อวันที่ 27 พ.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.17 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 34.23 บาท/ดอลลาร์ เคลื่อนไหวตามทิศทางตลาดโลกหลังดอลลาร์อ่อนค่า เนื่องจากอัตราดอกเบี้ยพันธบัตรสหรัฐปรับตัวลดลง ขณะที่ตัวเลขเศรษฐกิจสำคัญออกมาแบบผสม โดยประมาณการตัวเลขจีดีพีไตรมาสแรกปีนี้ของสหรัฐครั้งที่สองแย่ลง แต่จำนวนผู้ขอรับสวัสดิการการว่างงานประจำสัปดาห์ดีกว่าคาด และช่วงนี้ต้องจับตาดูทิศทางของเงินทุนต่างประเทศด้วย"บาทแข็งค่าจากปิดตลาดเย็นวานนี้ ตามทิศทางตลาดโลกเรื่องดอลลาร์อ่อนค่า" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.10 - 34.30 บาท/ดอลลาร์